ตลาดหุ้นเอเชียผันผวนเช้านี้ หลังดาวโจนส์ปิดลบ รับแรงกดดันหุ้นขนาดใหญ่ปรับตัวลง
ตลาดหุ้นเอเชียผันผวนเช้านี้ หลังดาวโจนส์ปิดลบ รับแรงกดดันหุ้นขนาดใหญ่ปรับตัวลง
24 ม.ค. 2561

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ หลังจากที่ดัชนีดาวโจนส์ตลาดหุ้นนิวยอร์กปิดขยับลงเมื่อคืน โดยได้รับแรงกดดันจากการร่วงลงของหุ้นบริษัทรายใหญ่อย่างจอห์นสัน แอนด์ จอห์นสัน และพรอคเตอร์ แอนด์ แกมเบิล (P&amp;G) หลังจากทั้งสองบริษัทเปิดเผยผลประกอบการเมื่อวานนี้ อย่างไรก็ตาม ดัชนี S&amp;P500 และ Nasdaq ยังคงเดินหน้าทำนิวไฮ
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 24,026.43 จุด ลดลง 97.72 จุด, -0.41% ดัชนี SSE Composite ตลาดหุ้นจีนเปิดวันนี้ที่ 3,553.48 จุด เพิ่มขึ้น 6.98 จุด, +0.20% ดัชนี HSI ตลาดหุ้นฮ่องกงเปิดวันนี้ที่ 32,907.23 จุด ลดลง 23.47 จุด, -0.07% ดัชนี TAIEX ตลาดหุ้นไต้หวันเปิดวันนี้ที่ 11,228.71 จุด ลดลง 24.40 จุด, -0.22% ดัชนี KOSPI ตลาดหุ้นเกาหลีใต้เปิดวันนี้ที่ 2,533.86 จุด ลดลง 2.74 จุด, -0.11% ดัชนี FTSE STI ตลาดหุ้นสิงคโปร์เปิดวันนี้ที่ 3,591.48 จุด ลดลง 0.60 จุด, -0.02% ดัชนี FBMKLCI ตลาดหุ้นมาเลเซียเปิดวันนี้ที่ 1,838.12 จุด เพิ่มขึ้น 0.08 จุด, +0.00%
ทั้งนี้ นักลงทุนจับตาการประชุมของธนาคารกลางสหรัฐ (เฟด) ในวันที่ 30-31 ม.ค.นี้ เพื่อหาสัญญาณที่ชัดเจนเกี่ยวกับทิศทางอัตราดอกเบี้ยในปีนี้
นอกจากนี้ นักลงทุนยังรอดูข้อมูลเศรษฐกิจที่สำคัญของสหรัฐในสัปดาห์นี้ ซึ่งได้แก่ ดัชนีราคาบ้านเดือนพ.ย., ดัชนีผู้จัดการฝ่ายจัดซื้อ (PMI) ภาคบริการเบื้องต้นเดือนม.ค.จากมาร์กิต, ดัชนีผู้จัดการฝ่ายจัดซื้อ (PMI) ภาคการผลิตเบื้องต้นเดือนม.ค.จากมาร์กิต, ยอดขายบ้านมือสองเดือนธ.ค., จำนวนผู้ขอรับสวัสดิการว่างงานรายสัปดาห์, สต็อกสินค้าคงคลังภาคค้าส่งเดือนธ.ค., ยอดขายบ้านใหม่เดือนธ.ค., ยอดสั่งซื้อสินค้าคงทนเดือนธ.ค. และผลิตภัณฑ์มวลรวมภายในประเทศ (จีดีพี) ไตรมาส 4/2560
 
 